open-index/open-wikipedia-markdown huggingface dataset:
Σουλτάνος Χασανάλ Μπολκιάχ

Ο **Σουλτάνος Χασανάλ Μπολκιάχ** (Μπρουνέι Τάουν, *σημ. Μπαντάρ Σερί Μπεγκαβάν*, 15 Ιουλίου 1946) είναι ο ηγέτης του Μπρουνέι από το 1967. Το πλήρες όνομά του είναι *Sultan Haji Hassanal Bolkiah Mu'izzaddin Waddaulah ibni Al-Marhum Sultan Haji Omar Ali Saifuddien Sa'adul Khairi Waddien*. 

Σήμερα αποτελεί τον μακροβιότερο εν ενεργεία μονάρχη στον κόσμο.

## Προσωπικά στοιχεία
Γιος του σουλτάνου Ομάρ Αλί Σαϊφουντίν Σααντούλ Χαϊρί Ουαντιέν, προηγούμενου σουλτάνου, γεννήθηκε στο Μπρουνέι Τάουν (σημερινό Μπαντάρ Σερί Μπεγκαβάν) το 1946 και σπούδασε στη Βασιλική Στρατιωτική Ακαδημία του Σάντχερστ στο Ηνωμένο Βασίλειο, αποφοιτώντας το 1967.
Ανακηρύχθηκε διάδοχος του θρόνου το 1961 και Σουλτάνος στις 5 Οκτωβρίου 1967, μετά την εθελοντική παραίτηση του πατέρα του. Σύζυγός του είναι η Σαλέχα, Αλ Μουχταντί Μπιλάχ Μπολκιάχ. Τον Αύγουστο του 2005 έκανε τον τρίτο του γάμο. Από τους 3 γάμους του έχει 5 γιους και 7 κόρες.

## Διακυβέρνηση

Στις αρχές της δεκαετίας του του '90 εισήγαγε στο σουλτανάτο του Μπρουνέι μια νέα συντηρητική ιδεολογία που την ονόμασε Μαλαϊκή Ισλαμική Μοναρχία, η οποία ονομάζεται «Μαλαϊκή» επειδή η χώρα βρίσκεται στην ευρεία περιοχή της Μαλαϊκής Χερσονήσου και «Ισλαμική Μοναρχία» επειδή παρουσιάζει τη μοναρχία ως υπερασπιστή της πίστης. Τα τελευταία χρόνια έχει κάνει αρκετές κινήσεις για τον εκδημοκρατισμό των θεσμών, ανακηρύσσοντας τον εαυτό του Πρωθυπουργό και Πρόεδρο. Το 2004 επαναλειτούργησε τον θεσμό του Νομοθετικού Συμβουλίου.

Στο όνομά του έχει προσθέσει τους τίτλους του «Χατζί» (ιερού προσκυνητή στους αγίους τόπους) και του «σερ» (όπως ανακηρύχτηκε από τη βασίλισσα Ελισάβετ Β΄ του Ηνωμένου Βασιλείου). Είναι ο δεύτερος πλουσιότερος μονάρχης του κόσμου, μετά τον Βασιλιά της Ταϊλάνδης.

## Άλλες δραστηριότητες

Ο σουλτάνος του Μπρουνέι, Χασανάλ Μπολκιάχ, ξεχωρίζει ως ο άνθρωπος που έχει διοργανώσει το μεγαλύτερο και ακριβότερο πάρτι γενεθλίων παγκοσμίως. Ήταν Ιούλιος του 2006 όταν ο σουλτάνος έγινε 60 ετών και για να το γιορτάσει κάλεσε στο Μπρουνέι 60.000 ανθρώπους από ολόκληρο τον κόσμο. Στο μικρό σουλτανάτο βρέθηκε και ο βασιλιάς της ποπ Μάικλ Τζάκσον, ο οποίος έδωσε τρεις συναυλίες προς τιμήν του μονάρχη. Τα έξοδα για το πάρτι έφτασαν τα 27 εκατ. δολάρια.

## Εξωτερικοί σύνδεσμοι
* Ανεπίσημος ιστότοπος για τον Σουλτάνο
* Σουλτανάτο του Μπρουνέι 
* Χασανάλ Μπολκιάχ 

## Παραπομπές


Κατηγορία:Ασιάτες πολιτικοί
Κατηγορία:Σουλτάνοι
Κατηγορία:Μπρουνέι
Κατηγορία:Ηγέτες εν ενεργεία
Κατηγορία:Συλλέκτες αυτοκινήτων
Κατηγορία:Μουσουλμάνοι μονάρχες
Οπτοηλεκτρονική

μικρογραφία|Αισθητήρες φωτός
Η **οπτοηλεκτρονική (Opto-electronics)** ή **οπτικοηλεκτρονική (optical electronics)** είναι ο κλάδος της φυσικής και της ηλεκτρονικής που ασχολείται με διατάξεις στερεάς κατάστασης για την παραγωγή, διαμόρφωση, εκπομπή και ανίχνευση ηλεκτρομαγνητικής ακτινοβολίας στο υπεριώδες, υπέρυθρο και ορατό τμήμα του φάσματος. Επομένως, το αντικείμενο της Οπτοηλεκτρονικής είναι η μελέτη και η εφαρμογή ηλεκτρονικών διατάξεων και εξαρτημάτων που αλληλεπιδρούν με το φως. 
Ο όρος "φως", εκτός από το ορατό περιλαμβάνει και τις αόρατες μορφές ακτινοβολίας όπως οι ακτίνες γ, οι ακτίνες Χ, την υπεριώδη και την υπέρυθρη.

Οι οπτοηλεκτρονικές διατάξεις είναι ουσιαστικά οπτο-ηλεκτρικοί ή ηλεκτρο-οπτικοί  μορφοτροπείς (transducers) που μετατρέπουν την οπτική ακτινοβολία σε ηλεκτρικό σήμα και το αντίστροφο. 
 
Η οπτοηλεκτρονική βασίζεται στην κβαντική μηχανική, και συγκεκριμένα στα φαινόμενα που συνοδεύουν την πρόσπτωση του φωτός  πάνω σε ημιαγωγά υλικά, μερικές φορές υπό την επίδραση ηλεκτρικού πεδίου.

Το τμήμα της οπτοηλεκτρονικής που ασχολείται με τη μετάδοση σημάτων μέσω του φωτός, και συγκεκριμένα με τις οπτικές ίνες, διατάξεις λέιζερ, κτλ, είναι γνωστό και ως φωτονική.

* Οι φωτοηλεκτρικοί ή κβαντικοί φωτοφωρατές βασίζονται σε διάφορες μορφές του φωτοηλεκτρικού φαινομένου και ειδικότερα:
** Οι φωτοβολταϊκοί φωρατές βασίζονται στο φωτοβολταϊκό φαινόμενο:
*** φωτοβολταϊκά στοιχεία (*photocells ή solar cells*)
*** φωτοδίοδοι (*photodiodes*)
***φωτοτρανζίστορ
***φωτοFET
***φωτοθυρίστορ (*photo-SCR*)
** Οι φωτοφωρατές φωτοαγωγιμότητας βασίζονται στο φαινόμενο φωτοαγωγιμότητας:
*** φωτοαντιστάσεις (*photo-resistors*)
*** φωτοφωρατές πολλαπλών κβαντικών φρεατίων (MQW ή QWIP)
*** φωτοκάθοδοι λυχνιών εικονοληψίας (photoconductive camera tubes)
** Οι φωτοφωρατές φωτοεκπομπής (photoemissivity) βασίζονται στο κλασσικό φωτοηλεκτρικό φαινόμενο (φωτοεκπομπής):
*** φωτοηλεκτρικά κύτταρα ή φωτοκύτταρα
*** φωτοπολλαπλασιαστές
*** εντατικοποιητές εικόνας (image intesnsifiers)
*** φωτοκάθοδοι λυχνιών εικονοληψίας (photoemissive camera tubes)
** Οι διατάξεις συγκέντρωσης και μεταφοράς φορτίου:
*** CCD (Charge Coupled Devices)
** Οι διατάξεις συγκέντρωσης και έγχυσης φορτίου:
*** CID (Charge Injection Devices)
** Οι διατάξεις CMOS

* Εξαναγκασμένη εκπομπή (Stimulated emission), χρησιμοποιείται:
** σε λέιζερ (lasers)
** injection laser diodes
* Φαινόμενο Lossev, χρησιμοποιείται:
** στις διόδους εκπομπής φωτός (light emitting diodes) or LED

Σημαντικές εφαρμογές της οπτοηλεκτρονικής περιλαμβάνουν:
* Οπτοσυζευκτής (Optocoupler)
* Οπτικές ίνες (optical fiber)

## Εξωτερικοί σύνδεσμοι
* 


Οπτοηλεκτρονικη
Σανάνα Γκουσμάο

Ο **Σανάνα Γκουσμάο** (*Xanana Gusmão*, 1946-) ήταν ο Πρόεδρος του Ανατολικού Τιμόρ από το 2002, οπότε η χώρα έγινε ανεξάρτητη, μέχρι το 2007 και πρωθυπουργός της χώρας από τις 8 Αυγούστου 2007 ως τις 16 Φεβρουαρίου 2015 και ξανά από την 1 Ιουλίου 2023.

## Προσωπική ζωή
Το πλήρες όνομά του είναι *Kay Rala Xanana Gusmão*. Γεννήθηκε στις 20 Ιουνίου 1946 στο Μαναουτούτο. Παντρεύτηκε την Εμίλια Μπατίστα, με την οποία απέκτησε 2 παιδιά. Σήμερα είναι παντρεμένος με την Κίρστι Σουόρντ και έχουν 3 παιδιά. Το 1999 τιμήθηκε με το βραβείο Ζαχάρωφ. Το 2000 τιμήθηκε με βραβείο ειρήνης Σίδνεϊ.

Το 1993 ο αγωνιστής για την ανεξαρτησία της χώρας καταδικάστηκε σε ισόβια από τις ινδονησιακές αρχές. Το 2002 έγινε ανεξάρτητη χώρα το Ανατολικό Τιμόρ και στις εκλογές του 2001 ο Γκουσμάο εξελέγη πρώτος πρόεδρος. To 2006, έπειτα από πολιτική κρίση, απείλησε να παραιτηθεί, επειδή ο πρωθυπουργός Μάρι Αλκατίρι δε δέχτηκε να παραιτηθεί εκείνος. Τελικά, Πρωθυπουργός έγινε ο Νομπελίστας Ζοζέ Ράμος Όρτα, ο οποίος και τον διαδέχθηκε στην προεδρία, το 2007. Ο Πρόεδρος Ζοζέ Ράμος Όρτα επέλεξε επίσημα τον Γκουσμάο για τη θέση του Πρωθυπουργού στις 6 Αυγούστου 2007. Ο Γκουσμάο ορκίστηκε πρωθυπουργός δύο ημέρες μετά. Στην τελετή ορκωμοσίας του δεν παρέστησαν μέλη της αντιπολίτευσης.

## Απόπειρα δολοφονίας
Στις 11 Φεβρουαρίου του 2008 εκδηλώθηκε αποτυχημένη απόπειρα δολοφονίας του Γκουσμάο, λίγο μετά την επίσης αποτυχημένη απόπειρα κατά του προέδρου Ζοζέ Ράμος Ορτά, ο οποίος τραυματίστηκε. Ο Γκουσμάο δεν έπαθε το παραμικρό. Η χώρα κηρύχθηκε σε κατάσταση έκτακτης ανάγκης, επιβλήθηκε απαγόρευση κυκλοφορίας για 48 ώρες και οι αρχές έκαναν λόγο για "αποτυχημένο πραξικόπημα". Παράλληλα, οι διεθνείς αντιδράσεις στις επιθέσεις ήταν η έκτακτη σύγκληση του Συμβουλίου Ασφαλείας του ΟΗΕ, όπως και η ενίσχυση των στρατιωτικών δυνάμεων της Αυστραλίας στο Τιμόρ.

Στις 12 Οκτωβρίου 2009 η κυβέρνησή του έλαβε ψήφο εμπιστοσύνης στο κοινοβούλιο, με 26 υπέρ της πρότασης μορφής και 39 κατά. Το 2015 αποχώρησε από την πρωθυπουργία και ανέλαβε υπουργός Σχεδιασμού και Επενδύσεων.

## Παραπομπές


## Εξωτερικοί σύνδεσμοι

* Άρθρο της BBC News (αγγλικά)

Κατηγορία:Πρωθυπουργοί του Ανατολικού Τιμόρ
Κατηγορία:Πρόεδροι του Ανατολικού Τιμόρ
Κατηγορία:Βραβευμένοι με το Βραβείο Ζαχάρωφ
Κατηγορία:Ηγέτες εν ενεργεία
Ζοζέ Ράμος Όρτα

Ο **Ζοζέ Ράμος Όρτα** (*José Manuel Ramos-Horta*, 1949-) είναι πολιτικός από το Ανατολικό Τιμόρ, σημερινός πρόεδρος από τον Μάιο του 2022. Διατέλεσε ξανά πρόεδρος από το 2007 έως το 2012. Ήταν ιδρυτής και μέλος του αριστερού κόμματος Fretilin. Βραβεύτηκε με βραβείο Νόμπελ Ειρήνης το 1996. Ως ακτιβιστής αγωνίστηκε για τα δικαιώματα και την ανεξαρτησία του Ανατολικού Τιμόρ. 

## Βιογραφία
### Σπουδές και πολιτική ανέλιξη
Γεννήθηκε στις 26 Δεκεμβρίου 1949. Σπούδασε νομικά (Διεθνές Δίκαιο) στη Χάγη και στο Οχάιο και έκανε μεταπτυχιακές σπουδές στο Στρασβούργο και στη Νέα Υόρκη. 

Τιμήθηκε με Βραβείο Νόμπελ Ειρήνης, μαζί με τον επίσκοπο Κάρλος Μπέλο το 1996.

Έγινε ο πρώτος υπουργός Εξωτερικών του Ανατολικού Τιμόρ από την ανεξαρτησία της χώρας, το 2002, μέχρι και την παραίτησή του, στις 25 Ιουνίου 2006, εν μέσω πολιτικής αναταραχής. Στις 8 Ιουλίου 2006 διορίστηκε πρωθυπουργός. Εξελέγη πρόεδρος της χώρας, με 69% στο δεύτερο γύρο, στις 9 Μαΐου 2007. Ορκίστηκε πρόεδρος στις 20 Μαΐου 2007.

### Δολοφονική απόπειρα
Στις 11 Φεβρουαρίου του 2008 εκδηλώθηκε αποτυχημένη απόπειρα δολοφονίας του προέδρου στο Προεδρικό Μέγαρο, με αποτέλεσμα να τραυματιστεί στο στήθος και στην κοιλιακή χώρα. Λίγο αργότερα απέτυχε απόπειρα δολοφονίας και του πρωθυπουργού, ο οποίος δεν έπαθε το παραμικρό. Προσωρινός πρόεδρος ανέλαβε ο Βισέντε ντα Σίλβα Γκουτέρες, αντιπρόεδρος της χώρας και στις 13 Φεβρουαρίου τον διαδέχθηκε ο Φερνάντο ντε Αραούζο. Η χώρα κηρύχθηκε σε κατάσταση έκτακτης ανάγκης, επιβλήθηκε απαγόρευση κυκλοφορίας για 48 ώρες και οι αρχές έκαναν λόγο για "αποτυχημένο πραξικόπημα". Παράλληλα, οι διεθνείς αντιδράσεις στις επιθέσεις ήταν η έκτακτη σύγκληση του Συμβουλίου Ασφαλείας του ΟΗΕ, όπως και η ενίσχυση των στρατιωτικών δυνάμεων της Αυστραλίας στο Τιμόρ.

Ο Ράμος Όρτα άφησε να εννοηθεί ότι ενδέχεται να εγκαταλείψει την πολιτική, σε δηλώσεις του, τον Απρίλιο του 2008. Στις 17 Απριλίου του 2008 επέστρεψε στη χώρα του, υπό δρακόντεια μέτρα ασφαλείας.

### Μετά την προεδρία
Μετά το πραξικόπημα στη Γουινέα-Μπισσάου το 2012 προσφέρθηκε να μεσολαβήσει ώστε να τερματιστεί η διένεξη. Στις 31 Ιανουαρίου 2013 ορίστηκε από τα Ηνωμένα Έθνη ως ειδικός απεσταλμένος στη χώρα.

### Δεύτερη προεδρία
Ο Ράμος-Όρτα επανήλθε ως υποψήφιος στις προεδρικές εκλογές μετά τη δήλωση ότι ο πρόεδρος Φρανσίσκο Γκουτέρες είχε παραβιάσει το σύνταγμα. Δήλωσε ότι εάν θα κέρδιζε τις προεδρικές εκλογές, θα διέλυε το κοινοβούλιο και θα προκήρυττε νέες εκλογές.  Η εκστρατεία του υποστηρίχθηκε από τον Ζανάνα Γκουσμάο. Ο Ράμος Όρτα κέρδισε τις προεδρικές εκλογές στον 2ο γύρο, με ποσοστό 62,10% έναντι 37,90% για τον απερχόμενο πρόεδρο Φρανσίσκο Γκουτέρες. 

Ορκίστηκε πρόεδρος (η παράδοση της προεδρίας έγινε ειρηνικά) στις 20 Μαΐου 2022, την 20ή επέτειο ανεξαρτησίας του Ανατολικού Τιμόρ.

### Οικογένεια
Είναι διαζευγμένος (από την υπουργό Άννα Πεσόα Πίντου) με έναν γιο, γεννημένο στη Μοζαμβίκη.

## Παραπομπές


Κατηγορία:Βραβευμένοι με Νόμπελ Ειρήνης
Κατηγορία:Πρωθυπουργοί του Ανατολικού Τιμόρ
Κατηγορία:Ακτιβιστές
Κατηγορία:Πρόεδροι του Ανατολικού Τιμόρ
Κατηγορία:Ηγέτες εν ενεργεία
Ζακ-Εντουάρ Αλεξίς

Ο **Ζακ-Εντουάρ Αλεξίς** (*Jacques-Édouard Alexis*, 21 Σεπτεμβρίου 1947) είναι πολιτικός και χρημάτισε πρωθυπουργός της Αϊτής από το 1999 ως το 2001 και επίσης από το 2006 ως το 2008.

## Βιογραφία
Γεννήθηκε στο Γκονάιβες στις 21 Σεπτεμβρίου του 1947. Έκανε σπουδές Αγρονομικής και Κτηνιατρικής στο Κρατικό Πανεπιστήμιο της χώρας του. Υπήρξε πρώτος πρύτανης του Πανεπιστημίου της Κουίσκεγια, την περίοδο 1990-1995.

## Πρωθυπουργίες
Χρημάτισε Υπουργός Εθνικής Παιδείας και επί θεμάτων Νεολαίας και Αθλητισμού. Ήταν Πρωθυπουργός από τις 26 Μαρτίου του 1999 ως τις 7 Φεβρουαρίου του 2001. Το 2001 τον διαδέχθηκε ο Ζαν Μ. Σερεστάλ. Διορίστηκε ξανά στην πρωθυπουργία από τον Πρόεδρο Ρενέ Πρεβάλ στις 21 Μαΐου του 2006. Ο ίδιος και η κυβέρνησή του ορκίστηκαν στις 9 Ιουνίου του 2006. Το κυβερνητικό σχήμα αποτελείται από υπουργούς προερχόμενους από έξι συνολικά κόμματα, μεταξύ των οποίων το κόμμα Lespwa του Ρενέ Πρεβάλ και το Fanmi Lavalas του Ζαν-Μπερτράντ Αριστίντ.

Την άνοιξη του 2008 η κυβέρνησή του ήρθε αντιμέτωπη με ταραχές που ξέσπασαν αναφορικά με τις υψηλές τιμές σε βασικά είδη διατροφής. Επισήμως σκοτώθηκαν πέντε άτομα. Στις 12 Απριλίου του 2008 η Γερουσία με 16 ψήφους υπέρ ψήφισε υπέρ της αποπομπής του Αλεξίς.

## Παραπομπές


Αλεξίς
Ταουφααχάου Τουπόου Δ'

Ο **Ταουφααχάου Τουπόου Δ΄** (*Tāufaa'āhau Tupou IV, Βασιλιάς της Τόνγκα*, 4 Ιουλίου 1918 - 10 Σεπτεμβρίου 2006) ήταν ο βασιλιάς της Τόνγκα από το 1965 έως τον θάνατό του το 2006. Υπηρέτησε ως πρωθυπουργός της Τόνγκα από τις 12 Δεκεμβρίου 1949 ως τις 16 Δεκεμβρίου 1965.

## Βιογραφία
left|thumb|Ο βασιλιάς σε νεαρή ηλικία ασχολήθηκε με τον αθλητισμό
Έκανε σπουδές στο Κολέγιο Νιούινγκτον και στο Σίδνεϊ. Στη νεανική του ηλικία ασχολήθηκε με τον αθλητισμό, με επιτυχία. Ως διάδοχος του θρόνου ήταν γνωστός ως *Siaosi Taufa'ahau Tupoulahi*. Παντρεύτηκε τη Halaevalu Mata'aho 'Ahome'e (γ. 1926 - θ. 2017). Απέκτησαν τα εξής παιδιά
* Γεώργιος Τουπόου Ε΄ (Siaosi Tāufa'āhau Manumataongo Tuku'aho Tupou, γ. 1948 - θ. 2012), διάδοχός του στον θρόνο το 2006. 
* Πριγκίπισσα Salote Mafile'o Pilolevu Tuita (γ.1951)
* Fatafehi ʻAlaivahamamaʻo Tukuʻaho (γ 1954 - θ. 2004). Του αφαιρέθηκε ο τίτλος μετά τον γάμο του με μια γυναίκα μη βασιλικής καταγωγής.
* Τουπόου ΣΤ΄, Πρίγκιπας Λαβάκα Άτα Ουλουκαλάλα (γ. 1959, διαδέχθηκε τον μεγαλύτερο αδερφό του στον θρόνο μετά τον θάνατο του τελευταίου χωρίς να αφήσει νόμιμο απόγονο για διάδοχο).

## Αξιώματα
Χρημάτισε υπουργός Παιδείας το 1943, Υγείας το 1944, και Πρωθυπουργός από το 1949 έως το 1965. Διαδέχτηκε τη μητέρα του Σαλότε Τουπόου Γ΄ το 1965, μετά τον θάνατό της. Απολάμβανε μεγάλης δημοφιλίας, ωστόσο ενεπλάκη σε σκάνδαλο επενδύσεων. 

Ο βασιλιάς υπήρξε τη δεκαετία του '70 ένας από τους βαρύτερους ηγέτες στον κόσμο, καθώς το βάρος του υπερέβαινε τα 200 κιλά. Κατά τις επίσημες επισκέψεις του στη Γερμανία, μάλιστα, οι αρχές τοποθετούσαν ειδικά καθίσματα κατασκευασμένα γι' αυτόν. Ο Τουπόου τα θεωρούσε επίσημα δώρα και τα φύλαγε στο Παλάτι. Τη δεκαετία του '90 κατάφερε να χάσει το ένα τρίτο από το βάρος του.

## Θάνατος
Στις 15 Αυγούστου του 2006 ο πρωθυπουργός Φελέτι Σεβέλε διέκοψε τα ραδιοφωνικά και τηλεοπτικά προγράμματα ανακοινώνοντας ότι ο βασιλιάς ήταν σοβαρά άρρωστος και νοσηλευόταν σε νοσοκομείο του Ώκλαντ.. Απεβίωσε στις 23:34 στις 10 Σεπτεμβρίου του 2006 (ώρα Νέας Ζηλανδίας: ήταν λίγο μετά τα μεσάνυχτα, ξημερώματα 11 Σεπτεμβρίου, ώρα Τόνγκα).

Ο βασιλιάς κηδεύτηκε στις 19 Σεπτεμβρίου 2006 στο βασιλικό κοιμητήριο της Νουκουαλόφα και στην κηδεία του παρέστησαν εκπρόσωποι πολλών χωρών, μεταξύ των οποίων και πρωθυπουργοί από κράτη του Ειρηνικού Ωκεανού, ο διάδοχος του θρόνου της Ιαπωνίας και πλήθος κόσμου.

Σύμφωνα με την εφημερίδα *International Herald Tribune*, "η διάρκειας 41 ετών βασιλεία του Ταουφααχάου Τουπόου Δ΄ τον έκανε έναν από τους μακροβιότερους εν ενεργεία ηγέτες στον κόσμο, μετά τον βασιλιά της Ταϊλάνδης Μπουμιμπόλ Αντουλγιαντέι, την Ελισάβετ Β΄ του Ηνωμένου Βασιλείου και τον αρχηγό Κράτους των Σαμόα, Μαλιετόα Τανουμαφίλι Β΄."

Τον διαδέχθηκε ο γιος του (ένα από τα 4 συνολικά παιδιά του), Γεώργιος Τουπόου Ε΄.

## Παραπομπές


## Εξωτερικοί σύνδεσμοι
*Νεκρολογία
*Επίσημο άγγελμα του θανάτου του Βασιλέα
*Ιστότοπος της Μοναρχίας στην Τόνγκα
*Άρθρο New Zealand Herald
*Επίσκεψη του Τουπόου Δ΄ στο Χονγκ Κονγκ
*The 1993 Silver Jubilee of Tāufa'aāhau Tupou IV

Τουποου
Κατηγορία:Πρωθυπουργοί της Τόνγκα
Φελέτι Σεβέλε

Ο **Φελέτι Σεβέλε** (Feleti Sevele) ήταν πρωθυπουργός της Τόνγκα από το 2006 ως τις 22 Δεκεμβρίου 2010.

Γεννήθηκε γύρω στο 1945. Εξελέγη για πρώτη φορά στις εκλογές του 1999 και επανεξελέγη το 2002 και 2005. Χρημάτισε Υπουργός Εργασίας, Εμπορίου και Βιομηχανίας. Διορίστηκε νέος πρωθυπουργός έπειτα από την ξαφνική παραίτηση του πρίγκιπα Λαβάκα Άτα Ουλουκαλάλα στις 11 Φεβρουαρίου του 2006. Είναι ο πρώτος πρωθυπουργός στην ιστορία της χώρας ο οποίος δεν προέρχεται από βασιλική οικογένεια, ούτε καν είναι ευγενής. Ο επίσημος διορισμός του έγινε στις 30 Μαρτίου του 2006. 

Έπειτα από την παραίτηση του Υπουργού Οικονομικών, Σιοσίουα Ουτοϊκαμάνου, ο Σεβέλε προσωρινά ανέλαβε το χαρτοφυλάκιό του στις 26 Φεβρουαρίου του 2008 ως το διορισμό του Οτενίφι Αφουάλο Ματότο στις 20 Μαρτίου.

Τον διαδέχθηκε στην πρωθυπουργία ο Σιαλεαταόνγκα Τουιβακάνο.

## Παραπομπές


## Εξωτερικοί σύνδεσμοι

* BBC News
* Matangi Tonga 

Κατηγορία:Πρωθυπουργοί της Τόνγκα
Ψείρα

**Ψείρες** είναι το κοινό όνομα για τα είδη της υποτάξης **Ανόπλουρα**, που κατατάσσεται στην τάξη εντόμων Φθειράπτερα. Το όνομα χρησιμοποιείται και για άλλα φθειράπτερα.  

Η **ψείρα**, (καθαρεύουσα: η "*φθειρ*" της *φθειρός*, πληθυντικός: *φθείρες*), είναι παρασιτικό ζωύφιο, που προσβάλλει τον άνθρωπο και τα ζώα. Ανήκει στα ανόπλουρα και δεν έχει φτερά, καθώς είναι προσαρμοσμένη να κάνει παρασιτική ζωή. Η ψείρα δεν πρέπει να συγχέεται με το άκαρι της ψώρας.

Οι ψείρες που προσβάλουν τον άνθρωπο διακρίνονται σε τρία είδη:
# Η ψείρα του τριχωτού της κεφαλής, που προσβάλλει συνήθως τα παιδιά στα σχολεία και γεννάει τα αυγά της, τις κόνιδες, τα οποία προσκολλάει στις ανθρώπινες τρίχες. Καταπολεμάται με ειδικά φθειροκτόνα και αλοιφές, τα οποία πρέπει να χρησιμοποιούνται με τη δέουσα προσοχή. 
# Η ψείρα του σώματος, είναι λίγο μεγαλύτερη της προηγουμένης σε ίδιο σχήμα η οποία και καταπολεμάται με ειδικά γαλακτώματα και σαπούνια και βράσιμο των ρούχων και κλινοσκεπασμάτων.
# Η λεγόμενη ψείρα του εφηβαίου, η οποία προτιμά τις περιοχές των γεννητικών οργάνων. Αυτές διαφέρουν προς το σχήμα με τις προηγούμενες, είναι μεγαλύτερες σε μέγεθος και στρογγυλές. Καταπολεμούνται ομοίως όπως του τριχωτού.

## Πώς μεταδίδεται
Οι ψείρες που προσβάλουν τον άνθρωπο ζουν μόνο στον άνθρωπο και μεταδίδονται από άνθρωπο σε άνθρωπο. Ειδικότερα, στα παιδιά, μεταδίδονται εύκολα και γρήγορα όταν ένα παιδί χρησιμοποιήσει τη χτένα ή το καπέλο ενός πάσχοντος ή απλά εάν έρθει σε πολύ στενή επαφή με έναν πάσχοντα.

Οι ψείρες μπορούν να μεταδώσουν επικίνδυνες ασθένειες, όπως ο τύφος.

Το 2010 επιστήμονες ανακοίνωσαν ότι πέτυχαν να αποκωδικοποιήσουν το γονιδίωμα της ψείρας..

## Κύκλος ζωής
Μετά τη φάση του αβγού, η ψείρα εκκολάπτεται σε 7 με 10 μέρες, και ωριμάζουν σε ενήλικο άτομο σε 9 με 12 μέρες. Η ψείρα είναι παρασιτική και χρειάζεται ξενιστή για να επιβιώσει. Εφόσον βρεθεί χωρίς τροφή ή σε μη οργανικό μέρος, η ενήλικη ψείρα δεν μπορεί να επιβιώσει πάνω από περίπου 24 ώρες, ενώ σε αντίθετη περίπτωση, μπορεί να επιβιώσει 20 με 30 μέρες. 

## Βιβλιογραφία
* David L. Reed, Jessica E. Light, Julie M. Allen and Jeremy J. Kirchman (2007). "Pair of lice lost or parasites regained: the evolutionary history of anthropoid primate lice". BMC Biology 5: 7. doi:10.1186/1741-7007-5-7.

## Παραπομπές


## Εξωτερικοί σύνδεσμοι

Κατηγορία:Ψείρες
Κατηγορία:Βλαβερά έντομα
Βασίλειος Χριστόπουλος

Ο **Βασίλειος Χριστόπουλος** (1951) είναι Έλληνας συγγραφέας.

Σπούδασε στην Αθήνα, στο Εθνικό Μετσόβιο Πολυτεχνείο, πολιτικός μηχανικός και στη Γλασκώβη, μεταπτυχιακά στη χωροταξία και περιφερειακή ανάπτυξη. Ζει και εργάζεται στην Πάτρα από το 1976.

Έχει γράψει μυθιστορήματα, μελέτες για την παραδοσιακή αρχιτεκτονική και δοκίμια για την τέχνη.

## Βιβλία του Βασίλη Χριστόπουλου
**«*Αχαΐα*»*, σειρά: "Ελληνική Παραδοσιακή Αρχιτεκτονική", εκδ. Μέλισσα, Αθήνα 1984
**«Τέχνη: μια δυνατότητα»*, 1987, Αχαϊκές εκδόσεις
**«Κάτοικος Πατρών»*, Κέδρος, 1998, ISBN 960-04-1458-0
**«Ορέστης, ο Πατρινός Καραγκιοζοπαίχτης Ανέστης Βακάλογλου»*, 1999, Αχαϊκές εκδόσεις
**«Στο φως της ασετυλίνης»*, 2002, Κέδρος, ISBN 960-04-2099-8
**«Κι εσύ Έλληνας, ρε;»*, 2005, Κέδρος, ISBN 960-04-2847-6
**«*Αναζητώντας τον Θεό*»*
**«*Δεν θα ησυχάσουμε ποτέ*»*
*«Γιατί σε μένα»; 2018, Κέδρος, ISBN 978-960-04-4949-5

## Εξωτερικοί σύνδεσμοι
Λογοτεχνία στην Κοινωνία. Προσωπικό ιστολόγιο του Βασίλειου Χριστόπουλου

Κατηγορία:Νεοέλληνες λογοτέχνες
Κατηγορία:Έλληνες λογοτέχνες
Κατηγορία:Απόφοιτοι του Εθνικού Μετσόβιου Πολυτεχνείου
Ιωάννης Γρίβας

Ο **Ιωάννης Γρίβας** (23 Φεβρουαρίου 1923 - 27 Νοεμβρίου 2016) ήταν Έλληνας δικαστικός, πρώην πρόεδρος του Αρείου Πάγου, ο οποίος διετέλεσε υπηρεσιακός πρωθυπουργός της Ελλάδας από τις 12 Οκτωβρίου έως τις 23 Νοεμβρίου 1989.
## Βιογραφία
Γεννήθηκε στην Κάτω Τιθορέα της Λοκρίδας. Σπούδασε Νομική στο Πανεπιστήμιο Αθηνών και εντάχθηκε στο δικαστικό σώμα. Συμμετείχε στο δικαστήριο το οποίο δίκασε τους ηγέτες του πραξικοπήματος της 21ης Απριλίου 1967. Διετέλεσε Πρόεδρος του Αρείου Πάγου.

Κατά τη θητεία του στον Άρειο Πάγο, ήταν ο επικεφαλής στο ειδικό δικαστήριο το οποίο πραγματοποιήθηκε για το σκάνδαλο με το γιουγκοσλαβικό καλαμπόκι, στο οποίο ήταν κατηγορούμενος ο Νίκος Αθανασόπουλος, ο οποίος είχε διατελέσει υπουργός οικονομικών κατά τη διάρκεια της κυβέρνησης του Ανδρέα Παπανδρέου.

Μετά την παραίτηση της Κυβέρνησης Τζαννετάκη, ο Ιωάννης Γρίβας επελέγη ως πρωθυπουργός της υπηρεσιακής Κυβέρνησης που οδήγησε στις εκλογές της 5ης Νοεμβρίου 1989.

Ο Ιωάννης Γρίβας απεβίωσε στην  Αθήνα, στις 27 Νοεμβρίου 2016, σε ηλικία 93 ετών.

## Παραπομπές


## Εξωτερικοί σύνδεσμοι
* Συνέντευξη του Ιωάννη Γρίβα στην Γιάννα Παπαδάκου την ημέρα της ορκομωσίας της Υπηρεσιακής Κυβέρνησης του 1989

Κατηγορία:Πρωθυπουργοί της Ελλάδας
Κατηγορία:Πρόεδροι του Αρείου Πάγου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Φαράντ (μονάδα μέτρησης)

thumb|Δυο ηλεκτρολυτικοί πυκνωτές. Ο πρώτος, στο πάνω μέρος της φωτογραφίας είναι αξονικός και έχει χωρητικότητα 1000µF και ο δεύτερος στο κάτω μέρος της φωτογραφίας είναι ακτινικός και έχει χωρητικότητα 10µF.

Το **Φαράντ** (Farad, σύμβολο: F) είναι η μονάδα μέτρησης της ηλεκτρικής χωρητικότητας (capacitance) στο Διεθνές Σύστημα (International System) SI. Ισούται με την χωρητικότητα ενός πυκνωτή, ο οποίος έχει διαφορά δυναμικού ενός βολτ (volt) ανάμεσα στους οπλισμούς του, όταν το ηλεκτρικό φορτίο σε έναν από τους οπλισμούς του είναι 1 Κουλόμπ (coulomb) και ο απέναντι οπλισμός έχει ίσο και αντίθετο φορτίο.

Το παραπάνω σημαίνει πως ένας πυκνωτής, χωρητικότητας 1 **F** (**φαράντ**), αποθηκεύει φορτίο 1 **C** (κουλόμπ) όταν δέχεται αυτό τάση 1 **V** (βολτ).

:\mbox{F} = \mbox{C} \cdot \mbox{V}^{-1} = \mbox{m}^{-2} \cdot \mbox{kg}^{-1} \cdot \mbox{s}^4 \cdot \mbox{A}^2 = \mbox{C}^2 \cdot \mbox{J}^{-1}.

* 1 μικροφαράντ (μF) ισούται προς ένα εκατομμυριοστό του φαράντ.
* Το όνομα της μονάδας αυτής δόθηκε προς τιμή του Μάικλ Φάραντεϊ.

Κατηγορία:Μονάδες ηλεκτρισμού
Κατηγορία:Παραγόμενες μονάδες του SI
Σε άλλους κόσμους

**«Σε άλλους κόσμους»** είναι ο τίτλος ενός διπλού δίσκου του Ηρακλή Τριανταφυλλίδη που κυκλοφόρησε για πρώτη φορά τον Ιανουάριο του 1976 από την EMI. Πρόκειται για δίσκο ροκ μουσικής.

## Τραγούδι
Στο δίσκο τραγουδούν οι εξής έξι:
*Ηρακλής Τριανταφυλλίδης
*Θρ. Αποστόλου
*Γ. Ζώη
*Ν. Ζιώγαλας
*Πάνος και Χάρης Κατσιμίχας
*Χρ. Κουλουμπής

## Φωνητικά
Τα φωνητικά κάνουν οι παρακάτω οκτώ:
*Π. και Χ. Κατσιμίχας
*Ν. Ζιώγαλας
*Χρ. Κουλουμπής
*Μ. Ψάλτη
*Δημήτρης Πουλικάκος
*Γ. Ζώη
*Γ. Κιουρκτσόγλου
*Ηρ. Τριανταφυλλίδης

## Χορωδία
Την χορωδία αποτελούν οι εξής έξι:
*Ν. Στρατηγός (επίσης και ως δάσκαλος χορωδίας)
*Ε. Βασιλείου
*Λ. Κοζομπόλη
*Μ. Ανυφαντάκη
*Δ. Γιαννόπουλος
*Φ. Γιαννίσης

## Εκτέλεση
Στο δίσκο παίζουν οι παρακάτω μουσικοί:
*Γ. Μαγκλάρας: βιολί, βιόλα
*Θεολόγος Στρατηγός: ηλεκτρική και ακουστική κιθάρα, κλαρίνο, γκονγκ, μαντολίνο (συνοδεία)
*Ρ. Φαβίλλι: μέλλοτρον, Arp & Moog synthesizer
*Π. Πρωτόπαππας: φλάουτο, πίκολο
*Τ. Μαρινάκης: ντραμς, κρουστά
*Γ. Φιλιππίδης: μπάσο
*Σ. Αργύρης:Πιάνο, moog synthesizer
*Χ. Ανδρεάδης: πιάνο, moog synthesizer
*Α. Μεταλλίδης: μπάσο (από την αρχή μέχρι το *«Ταξίδι»*)
*Ν. Λύρας: ηλεκτρική κιθάρα (στο *«Θα 'ρθει βροχή»*)
*M. Frog: άλτο σαξόφωνο (σόλο στο *«Θα 'ρθει βροχή»*)
*Π. Κατσιμίχας: φυσαρμόνικα
*Γ. Αρχοντίδης: τρομπόνι
*Σ. Σμυρναίος: κλαρίνο
*Θ. Πατερέλης: τρομπέτα
*Μ. Μαντζαβίνος: ευφώνιο
*Σ. Βήχος: φλάουτο
*Σ. Αρμενιάκος: κόρνο
*Ε. Χριστόπουλος: όμποε
*Γ. Κατσικάκης: βιολοντσέλο
*Μ. Χαλκιάς: τενόρο σαξόφωνο
*Δ. Πουλικάκος: κουδούνια
*Θ. Τρύφωνας: δωδεκάχορδη κιθάρα
*Γ. Κιουρκτσόγλου: μαντολίνο (συνοδεία), synthesizer, πιατίνια
*Ηρ. Τριανταφυλλίδης: ηλεκτρική, ακουστική και δωδεκάχορδη κιθάρα, πιάνο (σόλο), arp & moog synthesizer, μέλλοτρον, ηλεκτρικό πιάνο, μπάντζο μαντολίνο (σόλο), ζουρνά, τάμπλα, ντέφι, κρουστά, κ.α.

Κατηγορία:Ελληνικό ροκ
Κατηγορία:Ελληνική δισκογραφία
Κατηγορία:Άλμπουμ του 1976
Οικονομίες κλίμακας

**Οικονομίες κλίμακας** είναι ένας όρος των οικονομικών, που αναφέρεται στην μείωση του κόστους που επιτυγχάνει μια επιχείρηση αυξάνοντας την ποσότητα του παραγόμενου προϊόντος και χαρακτηρίζει την παραγωγή ενός οποιουδήποτε προϊόντος.
Ένα προϊόν παρουσιάζει (θετικές) οικονομίες κλίμακας στην παραγωγή του, όταν η αύξηση όλων των εισροών κατά Χ, αυξάνει την τελική παραγωγή κατά περισσότερο από Χ. Για παράδειγμα: αν ένα εργοστάσιο φτιάχνει 2 μολύβια την ημέρα, τότε, φτιάχνοντας ένα όμοιο εργοστάσιο δίπλα του θα αυξήσει την παραγωγή σε περισσότερα από 4 μολύβια την ημέρα.
## Η συχνότητα
Αν και εκ πρώτης όψεως φαίνεται περίεργο, οικονομίες κλίμακας παρατηρούνται στην παραγωγή των περισσότερων προϊόντων. Αυτό οδηγεί και στην σαφή τάση μεγέθυνσης των επιχειρήσεων και συγκέντρωσης της παραγωγής σε λίγους και πολύ μεγάλους παίκτες. Στις αυτοκινητοβιομηχανίες, για παράδειγμα, οι σημερινοί κολοσσοί, όπως οι Daimler, Chrysler και Ford, κατασκευάζουν τόσα αυτοκίνητα και δρέπουν τέτοιες οικονομίες κλίμακας, που δεν μπορεί να τους ανταγωνιστεί μια μικρή εταιρεία με ασήμαντη παραγωγή.

## Οι λόγοι
Οι λόγοι που το μέγεθος φέρνει οφέλη είναι πολλοί:

* Διαπραγματευτική δύναμη: Μεγαλύτερες εταιρείες έχουν μεγαλύτερη διαπραγματευτική δύναμη με τους προμηθευτές τους. Αυτό σημαίνει ότι μπορούν να αγοράζουν σε καλύτερες τιμές.

* Διοικητικές οικονομίες: Μέχρι κάποιο μέγεθος εταιρείας, το διοικητικό προσωπικό ανεβαίνει υπό-γραμμικά στο μέγεθος της εταιρείας. Δηλαδή μια εταιρεία με 100 εργάτες χρειάζεται 10 διοικητικούς υπαλλήλους, ενώ μια εταιρεία με 200 εργάτες χρειάζεται μόνο 18 διοικητές κ.ο.κ.

* Οικονομίες προώθησης: Το κόστος για διαφημίσεις και προώθηση των προϊόντων μοιράζεται σε περισσότερα προϊόντα όσο πιο μεγάλη είναι η εταιρεία.

* Οικονομίες έρευνας: Μια μεγαλύτερη εταιρεία έχει μεγαλύτερα κίνητρα να αποκτήσει τεχνογνωσία και να χρησιμοποιήσει εξειδικευμένους υπαλλήλους, καθώς τα επιτεύγματά τους μοιράζονται σε περισσότερα προϊόντα.

Κατηγορία:Οικονομικά της παραγωγής
Κινηματογράφος Ντόλμπι

thumbnail|200px|Το θέατρο Κόντακ.

Το  **Θέατρο Ντόλμπι**, προηγουμένως γνωστό ως **Θέατρο Κόντακ** (Αγγλικά: Dolby Theatre) είναι θέατρο  στην περιοχή Χόλυγουντ του Λος Άντζελες. 

Από το άνοιγμά του στις 9 Νοεμβρίου του 2001, το θέατρο είναι το "σπίτι" των βραβείων Όσκαρ, η απονομή των οποίων έλαβε χώρα για πρώτη φορά στο θέατρο αυτό το Μάρτιο του 2002 και από τότε έγινε η μόνιμη στέγη τους. 

Το θέατρο σχεδιάστηκε συγκεκριμένα με γνώμονα τα βραβεία Όσκαρ.  Έχει χωρητικότητα 3.400 θέσεων και η σκηνή είναι μία  από τις μεγαλύτερες στις  Ηνωμένες Πολιτείες , 120 πόδια (περίπου 40 μέτρα) μήκος και 75 πόδια (περίπου 25 μέτρα) πλάτος. Στο πίσω μέρος της σκηνής είναι κατασκευασμένο ένα γραφείο τύπου που μπορεί να φιλοξενήσει μέχρι 1.500 δημοσιογράφους. 

Το θέατρο επιχορηγείται από την εταιρία Κόντακ (Kodak), η οποία κατέβαλε 75 εκατομμύρια δολάρια για να συνδέσει το όνομά της με το κτήριο. Ανήκει στην πόλη του Λος Άντζελες και νοικιάζεται από την Αμερικανική Ακαδημία Κινηματογραφικών Τεχνών και Επιστημών για την νύχτα των Όσκαρ. Στη αίθουσα εισόδου του θεάτρου πλαισιώνεται μια στήλη που αναγράφονται οι νικητές των Βραβείων Όσκαρ στην κατηγορία καλύτερης ταινίας από το 1928.

Το υπόλοιπο του έτους το θέατρο χρησιμοποιείται για συναυλίες με αρκετούς γνωστούς τραγουδιστές, για μιούζικαλ που έχουν παιχτεί στο Μπρόντγουέι και για εκδηλώσεις όπως τα  βραβεία ESPY για την ανάδειξη καλύτερων αθλητών της χρονιάς, για τον τελικό του *American Idol* και για την παρουσίαση και προώθηση της παιχνιδομηχανής Wii από την Nintendo.

## Εξωτερικοί σύνδεσμοι

* Επίσημη σελίδα του θεάτρου Ντόλμπι 

Κατηγορία:Θεατρικοί χώροι στις Ηνωμένες Πολιτείες
Κατηγορία:Κτίρια και κατασκευές στις Ηνωμένες Πολιτείες
Κατηγορία:Λος Άντζελες
Μικροκύματα

200px|right|thumb|Μικροκυματική κεραία
Τα **μικροκύματα** είναι περιοχή των ηλεκτρομαγνητικών κυμάτων με μήκος κύματος  μεταξύ 0,1 και 100 εκατοστών, που αντιστοιχεί σε συχνότητες μεταξύ 0,3-300 GHz. Ωστόσο, δεν υπάρχουν ακριβή όρια που διαχωρίζουν τα μικροκύματα από τις γειτονικές περιοχές του φάσματος της ηλεκτρομαγνητικής ακτινοβολίας, των υπερβραχέων και της υπέρυθρης ακτινοβολίας. 
Τα μικροκύματα χωρίζονται σε τρεις επιμέρους ζώνες: 
* Στα δεκατομετρικά μικροκύματα (Ultra high frequency, συντ. **UHF**) (0.3-3 GHz),
* Στα εκατοστομετρικά μικροκύματα (Super high frequency συντ.**SHF**) (3-30 GHz), 
* Στα χιλιοστομετρικά μικροκύματα (Extremely high frequency συντ.**EHF**) (30-300 GHz).

## Εφαρμογές μικροκυμάτων
Τα μικροκύματα έχουν πολύ περισσότερες εφαρμογές σε σχέση με τις άλλες ζώνες ραδιοκυμάτων λόγω του πλούσιου φάσματός τους. Χρησιμοποιούνται για εκπομπή επίγειου τηλεοπτικού σήματος (UHF), στην εκπομπή δορυφορικού τηλεοπτικού σήματος αλλά και στις δορυφορικές επικοινωνίες γενικότερα. Εφαρμόζονται επίσης στην κινητή τηλεφωνία, στην εφαρμογή Wi-Fi, στο πρότυπο ανταλλαγής αρχείων Bluetooth, στα Ραντάρ αλλά και στους φούρνους μικροκυμάτων καθώς οι μικροκυματικές συχνότητες αλληλεπιδρούν με την ύλη.

## Ζώνες συχνοτήτων κατά το πρότυπο της RSGB
Παρακάτω δίνεται πίνακας με τις ζώνες συχνοτήτων των μικροκυμάτων κατά το πρότυπο της RSGB.

## Πηγές
* *Φυσική Β΄Λυκείου, Α. Μάζης, ΟΕΔΒ, 1994*
* *Συστήματα εκπομπής και λήψης, Β τάξη ΤΕΕ, ΟΕΔΒ, 1999*
## Εξωτερικοί σύνδεσμοι

Κατηγορία:Ηλεκτρομαγνητικό φάσμα
Κατηγορία:Κυματικά φαινόμενα
Αμερικανική Ακαδημία Κινηματογραφικών Τεχνών και Επιστημών

Η **Αμερικανική Ακαδημία Κινηματογραφικών Τεχνών και Επιστημών** (, συντομογραφία: ) ιδρύθηκε στις 11 Μαΐου 1927 στην Καλιφόρνια, και είναι μια επαγγελματική τιμητική οργάνωση που αφιερώνεται στην πρόοδο των τεχνών και των επιστημών των κινηματογραφικών ταινιών. Η Ακαδημία είναι γνωστή σε όλο τον κόσμο για τα ετήσια κινηματογραφικά Βραβεία Όσκαρ. 

Η Ακαδημία αποτελείται από πάνω από 6.000 επαγγελματίες ταινιών. Ενώ η μεγάλη πλειοψηφία των μελών προέρχεται από τις Ηνωμένες Πολιτείες, μέλη μπορούν να γίνουν και παραγωγοί ταινιών από όλο τον κόσμο. Από το 2004 περιλαμβάνει παραγωγούς από 36 χώρες.

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Βραβεία Όσκαρ
Κινηματογραφικων
Κατηγορία:Πολιτισμός του Λος Άντζελες
Κατηγορία:Πολιτισμός της Καλιφόρνια
594 π.Χ.

## Γεγονότα
* Αντιμετωπίζοντας μια οικονομική κρίση και λαϊκή δυσαρέσκεια, οι ηγέτες της αρχαίας Αθήνας διορίζουν τον Σόλωνα άρχοντας, με σκοπό την εφαρμογή δημοκρατικών μεταρρυθμίσεων και την αναβίωση του συντάγματος της πόλης.
* Η Σαπφώ επιστρέφει στη Λέσβο από την εξορία της στη Σικελία.

## Γεννήσεις

## Θάνατοι

Κατηγορία:Έτη
592 π.Χ.

## Γεγονότα
* Πιθανό έτος δημοσιεύσεως των μεταρρυθμίσεων του Σόλωνα στην αρχαία Αθήνα.
* Αιγυπτιακή στρατιωτική δύναμη λεηλατεί τη Νάπατα, υποχρεώνοντας την αυλή των Κουσιτών να μετακομίσει, πιθανόν το 591 π.Χ., σε ασφαλέστερη τοποθεσία, στη Μερόη, κοντά στον Έκτο Καταρράκτη του Νείλου.

## Γεννήσεις

## Θάνατοι

Κατηγορία:Έτη
559 π.Χ.

## Γεγονότα
* (Αναφέρεται γενικότερα ως 560-558 π.Χ.) Οι Μεγαρείς ιδρύουν την αποικία-πόλη Ηράκλεια την Ποντική, το σημερινό Karadeniz Ereğli της Τουρκίας.
* Ο Κύρος Β΄ ο Μέγας κατατροπώνει τον παππού του Αστυάγη σε μάχη και γίνεται βασιλιάς της Περσίας

## Γεννήσεις

## Θάνατοι
*Καμβύσης Α΄, βασιλιάς της Περσίας
* Σόλων
* Αστυάγης

Κατηγορία:Έτη
Ολοκληρωμένο περιβάλλον ανάπτυξης

Ένα **ολοκληρωμένο περιβάλλον ανάπτυξης** (*integrated development environment*, IDE) είναι μία σουίτα λογισμικού που 
βοηθάει στην ανάπτυξη προγραμμάτων υπολογιστή. Συνήθως ένα IDE περιλαμβάνει κάποιον επεξεργαστή πηγαίου κώδικα, έναν μεταγλωττιστή, εργαλεία αυτόματης παραγωγής κώδικα, αποσφαλματωτή, συνδέτη, σύστημα ελέγχου εκδόσεων και εργαλεία κατασκευής γραφικών διασυνδέσεων χρήστη για τις υπό ανάπτυξη εφαρμογές.

Κατηγορία:Αλληλεπίδραση Ανθρώπου-Υπολογιστή
Κατηγορία:Προγραμματισμός
561 π.Χ.

## Γεγονότα
* Εγκαθιδρύεται η πρώτη τυραννία του Πεισιστράτου στην αρχαία Αθήνα.
* Και οι οκτώ πλανήτες του Ηλιακού Συστήματος, καθώς και ο πλανήτης νάνος Πλούτωνας, ευθυγραμμίζονται καθώς περιφέρονται περί τον Ήλιο.

## Θάνατοι
* (ή το 560 π.Χ.) Αλυάττης Β΄, βασιλιάς της Λυδίας
* Σεδεκίας, βασιλιάς του Ιούδα

## Παραπομπές


Κατηγορία:Έτη
Κιτ Ανάπτυξης Λογισμικού

Ένα **Κιτ Ανάπτυξης Λογισμικού** (***Software Development Kit - SDK*** ή ***devkit***) είναι ένα σύνολο εργαλείων ανάπτυξης που επιτρέπουν σε έναν προγραμματιστή να δημιουργήσει λογισμικό εφαρμογών για ένα συγκεκριμένο πακέτο λογισμικού, πλατφόρμα, παιχνιδομηχανή, λειτουργικά συστήματα κτλ. Μπορεί να είναι κάτι απλό όπως μια διεπαφή προγραμματισμού εφαρμογών
στη μορφή κάποιων αρχείων που παρέχουν για παράδειγμα τη διασύνδεση σε μια συγκεκριμένη γλώσσα προγραμματισμού προς μια πλατφόρμα ή ένα κομμάτι υλικού που μας βοηθάει να επικοινωνήσουμε με ένα ενσωματωμένο σύστημα.

Κοινά εργαλεία ανάπτυξης λογισμικού είναι τα ολοκληρωμένα περιβάλλοντα ανάπτυξης και άλλα βοηθητικά προγράμματα. Συχνά τα κιτς ανάπτυξης περιλαμβάνουν δείγματα κώδικα και εγχειρίδια υποστήριξης που επιταχύνουν την εξοικείωση με το κιτ ανάπτυξης.

## Παραδείγματα
* Το DirectX κιτ από την Microsoft
* Το Java κιτ από την Oracle
* Widget toolkits

Κατηγορία:Προγραμματισμός
Γλώσσα Χανίων

Η **Γλώσσα** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου. Βρίσκεται σε υψόμετρο 170 μέτρων. Το χωριό αποτελείται από τέσσερις γειτονιές, τους Κουμαρές, τα Ντουρουδιανά, τα Σκορδιλιανά και τη γειτονιά Α και ως οικισμός είναι διάσπαρτος.

## Ιστορία
Η Γλώσσα αναφέρεται από το Φραντσέσκο Μπαρότσι το 1577 ως *Glossa d' Antiladho* στην επαρχία Κισσάμου. Στην απογραφή του Καστροφύλακα το 1583 αναφέρεται ως *Glossa da Mulladho* (K238) και *Glossa Damilladho* (K224), με 76 κατοίκους και 22 οφειλώμενες αγγαρείες. Στη απογραφή του 1881 είχε 103 χριστιανούς και 2 τούρκους κατοίκους και το 1900 είχε 113 κατοίκους. Στις επόμενες απογραφές, η Γλώσσα είχε 99 (1920), 55 (1928), 102 (1940), 91 (1951), 108 (1961), 135 (1971), 118 (1981), 90 (2001) κατοίκους.

Το 1925 η Γλώσσα ορίστηκε έδρα ομώνυμης κοινότητας στην οποία υπάγονταν και οι συνοικισμοί Κουμαρές, Μετόχι Χατζή (Τραγανού), Μοθιανά, Σκαφιώτου και Σκορδιλιανά. Οι κάτοικοι της κοινότητας αυτής το 1950 έφθαναν περίπου τους 500 κατοίκους, είχε δημοτικό σχολείο και τηλεφωνική σύνδεση. Οι οικισμοί Σκορδιλιανά και Κουμαρές καταργήθηκαν και προσαρτήθηκαν στη Γλώσσα. Το 1997 η κοινότητα καταργήθηκε και έγινε τμήμα του δήμου Κολυμβαρίου και με το πρόγραμμα Καλλικράτης υπάχθηκε πάλι ως κοινότητα στο δήμο Πλατανιά.

*Δείτε επίσης*: ***[[Κοινότητα Γλώσσης]]***

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Ναϊάδες

Στην ελληνική μυθολογία οι **Ναϊάδες** ήταν νύμφες των γλυκών νερών, πηγών (κρηνών), ποταμών, λιμνών. Αναλόγως του τύπου ονομάζονταν *Πηγαίες*, *[[Κρηναίες]]* ή *Κρηνίδες*, *Ποταμίδες*, *[[Λιμνάδα|Λιμνάδες]]* ή *Λιμνακίδες*, *Ελειονόμοι* κτλ. Περιγραφές των Ναϊάδων βρέθηκαν, μεταξύ άλλων, στη βιβλιοθήκη του Απολλοδώρου, στη Θεογονία του Ησιόδου και στην *[[Ιλιάδα]]* και την *[[Οδύσσεια]]* του Ομήρου.

## Μυθολογία
[thumb|left|230px|Ναϊάδα πλησιάζει τον κοιμώμενο [Ύλας|Ύλα. Πίνακας του Τζον Γουίλιαμ Γουότερχαουζ, 1893.]]
Ο Όμηρος τις θεωρεί κόρες του Δία ως θεού των νεφών και τις παρουσιάζει να δέχονται Θείες τιμές. Ήταν προσκεκλημένες στον Όλυμπο και συμμετείχαν στα Θεία συμβούλια. Οι κατοικίες τους βρίσκονταν σε παραποτάμιους χώρους, τα δε ειδικότερα ονόματά τους τα λάμβαναν από τους ποταμούς στους οποίους κατοικούσαν. Αποδίδονταν σε αυτές, όπως και στο νερό, μαντικές και ιαματικές ικανότητες. Πίστευαν επίσης ότι, αν ένα νεαρό αγόρι ή κορίτσι πέθαινε κοντά στα νερά που βρίσκονταν σε τρυφερή ηλικία, οι ναϊάδες ή άλλες νύμφες τα άρπαζαν.

Οι Ναϊάδες έδιναν τον έρωτα τους αδιακρίτως στους Θεούς και στους ανθρώπους, ιδίως σε ωραίους νέους, και από αυτή την ένωση γεννιούνταν ήρωες, μεγάλοι καλλιτέχνες, ποιητές και σοφοί. Τιμωρούσαν όμως με σκληρότητα τις απιστίες αυτών που είχαν συνδεθεί μαζί τους. 

Ιδιαίτερη αναφορά γίνεται στις ιωνίδες νύμφες καθώς και στις νύμφες του Κηθήριου ποταμού στο Στρέφι στην αρχαία Ολυμπία για τις θεραπευτικές ιδιότητες τους αποτελούσαν μαζί με τους Σάτυρους, την τιμητική συνοδεία του Διονύσου κατά τις εορτές του. Σε καμία από τις γιορτές Θεών που ευνοούσαν τη γονιμότητα δεν έμεναν αμέτοχες. 

Παριστάνονταν συνήθως σε αγγεία να αντλούν ή να φέρνουν εντός δοχείου νερό ή κρατώντας κομψά όστρακα.

## Πηγές

*Παυσανίας, Ελλάδος Περιήγησις
*Ησίοδος, Θεογονία
*Οβίδιος, Μεταμορφώσεις

## Εξωτερικοί σύνδεσμοι

*ΟΙ Ναϊάδες

Κατηγορία:Νύμφες της ελληνικής μυθολογίας
Διεπαφή (πληροφορική)

Στην πληροφορική, **διεπαφή** (αγγλ. *interface*) γενικά αποκαλείται το αντικείμενο εκείνο ή τμήμα αυτού (π.χ. κάποιο τμήμα λογισμικού, μια συσκευή κλπ.) που παρεμβάλλεται μεταξύ ενός αντικειμένου και του περιβάλλοντός του και διαμέσω του οποίου πραγματοποιείται κάθε επικοινωνία του αντικειμένου με το περιβάλλον του. Ένα αντικείμενο ή υποσύστημα (π.χ. κάθε κομμάτι ενός ευρύτερου συστήματος) είναι μια διακριτή οντότητα που μπορεί να επιτελέσει ένα σύνολο λειτουργιών.

Ένα υποσύνολο των λειτουργιών του αντικειμένου μπορεί να εκτελείται κατόπιν αιτήματος άλλων αντικειμένων ή υποσυστήματων. Η επικοινωνία μεταξύ δυο αντικειμένων πραγματοποιείται με το πρώτο να αιτείται από το δεύτερο την εκτέλεση μίας λειτουργίας (από το προαναφερθέν υποσύνολο των διαθέσιμων λειτουργιών του δευτέρου) μέσω της διεπαφής του δευτέρου. Αυτό που καθορίζει την διεπαφή είναι η προδιαγραφή αυτού του υποσυνόλου λειτουργιών και ο ορισμός ενός ενιαίου τρόπου για κάθε λειτουργία που ανήκει στο υποσύνολο με τον οποίο μπορεί να αιτηθεί η εκτέλεσή της από άλλα αντικείμενα.

Διεπαφές μεταξύ πραγματικών αντικειμένων καλούνται φυσικές διεπαφές ενώ αυτές μεταξύ διαφορετικών τμημάτων λογισμικού (προγραμματιστικών αντικειμένων) καλούνται διεπαφές λογισμικού.

Η διεπαφή μεταξύ ενός υπολογιστή και ενός χρήστη καλείται **διεπαφή χρήστη** (αγγλ. *User Interface* *(UI)*). Υπό αυτόν τον στενό ορισμό, διεπαφή χρήστη μπορεί να είναι μόνο κάποια συσκευή όπως π.χ. το ποντίκι ή η γραφίδα, δηλαδή ένα πραγματικό αντικείμενο αφού οι υπολογιστές και οι άνθρωποι δεν διαθέτουν την ικανότητα να «επικοινωνούν» μεταξύ τους δίχως κάποιο υλικό μέσο. Συνήθως όμως με τον όρο διεπαφή χρήστη εννοούμε το πρόγραμμα εκείνο που «επικοινωνεί» (δηλαδή, ουσιαστικά «χρησιμοποιεί») είτε με μία φυσική συσκευή εισόδου είτε μία φυσική συσκευή εξόδου είτε (συνηθέστερα) και με τις δύο και παρεμβάλλεται έτσι μεταξύ των συσκευών αυτών και κάποιου τμήματος λογισμικού ώστε να καταστήσει δυνατή την «επικοινωνία» μεταξύ του χρήστη και του λογισμικού αυτού.

Το ευρύτερο εννοιολογικό πλαίσιο στο οποίο εντάσσεται η έννοια της διεπαφής αφορά τον αντικειμενοστρεφή προγραμματισμό, τη θεωρία των συστημάτων και της αντικειμενοστρεφούς σχεδίασης πληροφοριακών συστημάτων. Μία γλώσσα που χρησιμοποιείται για την αρχιτεκτονική σχεδίαση τέτοιων συστημάτων και την αποτύπωση εννοιών, οντοτήτων και των μεταξύ τους σχέσεων είναι η Ενοποιημένη Γλώσσα Σχεδίασης Προτύπων (αγγλ. *Unified Modelling Language (UML)* ).

## Εξωτερικοί σύνδεσμοι
* 
* 

Κατηγορία:Αντικειμενοστρεφής προγραμματισμός

Κατηγορία:Δομές προγραμματισμού
Διεπαφή προγραμματισμού εφαρμογών

Η **Διεπαφή Προγραμματισμού Εφαρμογών** (αγγλ. API, από το **application programming interface**), γνωστή και ως **Διασύνδεση Προγραμματισμού Εφαρμογών** (για συντομία *[[Διεπαφή (πληροφορική)|διεπαφή]]* ή *[[διασύνδεση]]*), είναι η διεπαφή των προγραμματιστικών διαδικασιών που παρέχει ένα λειτουργικό σύστημα,  ή κάποιες εφαρμογές προκειμένου να γίνονται αιτήσεις από άλλα προγράμματα προς αυτά.

## Περιγραφή
Ένας από τους βασικούς σκοπούς της διεπαφής είναι να ορίζει και να διατυπώνει το σύνολο των λειτουργιών-υπηρεσιών που μπορεί να παρέχει μια βιβλιοθήκη ή ένα λειτουργικό σύστημα σε άλλα προγράμματα, χωρίς να επιτρέπει πρόσβαση στον κώδικα που υλοποιεί αυτές τις υπηρεσίες. Η διεπαφή, ένα **«συμβόλαιο κλήσης»** μεταξύ καλούντος και καλούμενου, διαχωρίζει την προγραμματιστική υλοποίηση κάποιων υπηρεσιών από τη χρήση τους.

Π.χ. το ταχυδρομείο παρέχει την υπηρεσία της αποστολής γραμμάτων. Οι κανόνες οι οποίοι πρέπει να ακολουθηθούν για την υποβολή ενός αιτήματος αποστολής (φορμά διεύθυνσης παραλαβής, γραμματόσημο και τα λοιπά) είναι ευπρόσδεκτοι, αλλά το πώς θα υλοποιηθεί στην πράξη αυτό το αίτημα αφορά έναν ολόκληρο μηχανισμό υπαλλήλων εν πολλοίς αθέατο στον χρήστη της υπηρεσίας. Στο εν λόγω παράδειγμα διεπαφή είναι οι υπηρεσίες που παρέχονται στους πελάτες οι οποίες συνήθως είναι γραμμένες σε ένα φυλλάδιο, τη διεπαφή του ταχυδρομείου προς τους χρήστες του.

Έτσι π.χ. το λειτουργικό σύστημα Windows έχει τη δική του διεπαφή (κλήσεις συστήματος), η φόρμα της οποίας διατίθεται από την κατασκευάστρια εταιρεία Microsoft, και η οποία περιγράφει τους τρόπους αξιοποίησης από προγράμματα χρήστη του συνόλου των υπηρεσιών που παρέχει το λειτουργικό. Το τμήμα του λειτουργικού συστήματος το οποίο υλοποιεί τις υπηρεσίες που περιγράφονται στη διεπαφή, συνήθως στον πυρήνα του, λέμε ότι είναι η **υλοποίηση της διεπαφής.**

Κατηγορία:Προγραμματισμός
Λεωκόριον

Το **Λεωκόριον** ή **Λεωκόρειον** ήταν ιερό, το οποίο οι Αθηναίοι είχαν αφιερώσει στην Πραξιθέα, τη Θεόπη και την Ευβούλη, τις τρεις θυγατέρες του ήρωα βασιλιά της Αττικής, Λεώ. Οι τρεις γυναίκες θυσιάστηκαν για να σωθεί η πόλη από τον λιμό. Βρισκόταν πολύ κοντά στο Βωμό των Δώδεκα Θεών, ενώ η κατασκευή του χρονολογείται στο τρίτο τέταρτο του 5ου αιώνα π.Χ..

Βρισκόταν στον Κεραμεικό σύμφωνα με τον Θουκυδίδη (Α΄ 20). Σύμφωνα με τον Δημοσθένη το Λεωκόριον βρισκόταν «εν μέσω τω Κεραμεικώ, εν αγορά και εγγύς των Πυθοδώρου», δηλαδή στο βόρειο ήμισυ της αγοράς, στην οδό από όπου περνούσαν οι πομπές στα παλαιότερα χρόνια.

Το Λεωκόρειο χρησιμοποιούνταν τουλάχιστον από τα τέλη του 6ου αιώνα. π.Χ., μιας και σε αυτό το σημείο τοποθετεί ο Θουκυδίδης την δολοφονία του Ιππάρχου από τους Αρμόδιο και Αριστογείτονα το 514 π.Χ.. Είναι επίσης γνωστό, πως μετά τη δολοφονία, στο σημείο στήθηκαν ανδριάντες, προς τιμήν αυτών των δύο τυρρανοκτόνων. Στα τέλη του 4ου αιώνα. π.Χ. η λειτουργεία του Λεωκόρειου έπαψε, όμως υπάρχουν ενδείξεις για συνέχιση της λατρείας και σε μεταγενέστερες περιόδους.

## Παραπομπές


## Πηγές
Λεωκόρειον - Αρχαιολογία της Πόλης των Αθηνών *eie.gr*
Κατηγορία:Αρχαία ιερά της Αθήνας
Κατηγορία:Αρχαία Αγορά της Αθήνας
Διεπαφή Προγραμματισμού Εφαρμογών Windows

Η **Διεπαφή Προγραμματισμού Εφαρμογών των Windows** (αγγλ. **Windows API**), γνωστή και ως **Διεπαφή των Windows**, **Διασύνδεση των Windows**, **Διασύνδεση Προγραμματισμού Εφαρμογών των Windows** ή **API των Windows**, είναι το όνομα που δίνει η Microsoft στο βασικό σύνολο της προτυποποιημένης διεπαφής προγραμματισμού εφαρμογών του λειτουργικού της συστήματος Windows, το οποίο καθιστά τις κλήσεις συστήματος του πυρήνα προσπελάσιμες από τους προγραμματιστές.

Το API των Windows έχει σχεδιαστεί για χρήση με τις γλώσσες C/C++ και είναι ο πιο άμεσος τρόπος για να αλληλεπιδράσει ένα πρόγραμμα χρήστη με το λειτουργικό σύστημα. Άμεση πρόσβαση στους πόρους του υλικού σε ένα σύστημα Windows, η οποία είναι χρήσιμη στην ανάπτυξη οδηγών συσκευών, γίνεται διαμέσου του Μοντέλου Οδηγών των Windows, η προγραμματιστική διασύνδεση του οποίου αποτελεί τμήμα του API των Windows.

Ένα Κιτ Ανάπτυξης Λογισμικού είναι διαθέσιμο για τα Windows, το οποίο παρέχει στους προγραμματιστές εργαλεία και τεκμηρίωση για την κατασκευή λογισμικού με χρήση της Διεπαφής Προγραμματισμού Εφαρμογών των Windows.
 
Κατηγορία:Microsoft Windows
Μίδαιον

Το **Μίδαιον** ή **Μιδάειον** ήταν πόλη της Επικτήτου Φρυγίας στη Μικρά Ασία. Τοποθετείται κοντά στον ποταμό Τέμβριο, ανάμεσα στο Δορύλαιο (το σημερινό Εσκί Σεχίρ) και την Πεσσινούντα. 

Την πόλη ίδρυσε ο βασιλιάς Μίδας, από τον οποίο πήρε και το όνομά της. Στο Μίδαιον το 35 π.Χ. άνθρωποι του Μάρκου Αντωνίου συνέλαβαν αιχμάλωτο τον Σέξτο Πομπήιο, γιο του Γναίου Πομπήιου.

## Παραπομπές

Κατηγορία:Αρχαίες πόλεις της Φρυγίας
Βελγικά κέρματα ευρώ

Το ευρώ (**EUR** ή **€**) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και το Βέλγιο. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Το ευρώ αντικατέστησε το βελγικό φράγκο το 1999 (σε φυσική μορφή το 2002). Τα **βελγικά κέρματα ευρώ** απεικονίζουν το πορτραίτο και το μονόγραμμα του Βασιλιά των Βέλγων Αλβέρτου Β΄, σχεδιασμένα από τον Jan Alfons Keustermans. Όλα τα κέρματα φέρουν επίσης το έτος κοπής και τα 12 αστέρια της Ευρωπαϊκής Ένωσης.

## Η εθνική όψη των βελγικών κερμάτων ευρώ
### 1999-2007


€ 0,01
€ 0,02
€ 0,05







Πορτραίτο και μονόγραμμα του Βασιλιά Αλβέρτου Β΄


**€ 0,10**
**€ 0,20**
**€ 0,50**







Πορτραίτο και μονόγραμμα του Βασιλιά Αλβέρτου Β΄


**€ 1,00**
**€ 2,00**
**Περιφέρεια € 2,00**




150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.


Πορτραίτο και μονόγραμμα του Βασιλιά Αλβέρτου Β΄



### 2008


€ 0,01
€ 0,02
€ 0,05







Πορτραίτο και μονόγραμμα του Βασιλιά Αλβέρτου Β΄


**€ 0,10**
**€ 0,20**
**€ 0,50**







Πορτραίτο και μονόγραμμα του Βασιλιά Αλβέρτου Β΄


**€ 1,00**
**€ 2,00**
**Περιφέρεια € 2,00**




150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.


Πορτραίτο και μονόγραμμα του Βασιλιά Αλβέρτου Β΄



### 2009 -
Επειδή το πορτρέτο στα νέα κέρματα του 2008 ήταν πολύ λεπτομερές το Βέλγιο άλλαξε ξανά το σχέδιο, αντικαθιστώντας στα κέρματα του 2008 το πορτρέτο του 1999.

## Αναμνηστικά κέρματα ευρώ

Το Βέλγιο εξέδωσε μέχρι σήμερα τα παρακάτω αναμνηστικά κέρματα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.



**2005**

Πορτραίτο και μονόγραμμα του Βασιλιά Αλβέρτου Β΄ και του Μεγάλου Δούκα Ερρίκου του Λουξεμβούργου προς τιμήν της φιλίας των δύο κρατών, στην επέτειο της οικονομικής ένωσης Βελγίου-Λουξεμβούργου. Κάτω από τα πορτραίτα αναφέρεται το έτος κοπής (2005) και γύρω από όλο το σχέδιο υπάρχουν τα 12 αστέρια της Ευρωπαϊκής Ένωσης και το μονόγραμμα του Μεγάλου Δούκα Ερρίκου αριστερά και του Βασιλιά Αλβέρτου Β΄ δεξιά


**2006**

Το Ατόμιουμ, γλυπτό στις Βρυξέλλες. Το κέρμα εκδόθηκε επί τη ευκαιρία της επαναλειτουργίας του μνημείου


**2007**

Το αναμνηστικό νόμισμα φέρει την επιγραφή στα λατινικά: «PACTUM ROMANUM QVINQVAGENARIUM» (ΣΥΝΘΗΚΗ ΤΗΣ ΡΩΜΗΣ 50 XPONIA), «EUROPA» και τη λέξη «Βέλγιο» στις τρεις επίσημες γλώσσες του κράτους.



## Δείτε επίσης
* Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

## Εξωτερικοί σύνδεσμοι

* Ευρωπαϊκή Κεντρική Τράπεζα
* Κεντρική Τράπεζα του Βελγίου

Κατηγορία:Κέρματα ευρώ ανά χώρα έκδοσης
Κέρματα
Σορβόννη

Η **Σορβόννη** (γαλλικά: *Sorbonne*) είναι οικοδόμημα στο Καρτιέ Λατέν του Παρισιού στη Γαλλία, το οποίο στο παρελθόν αποτέλεσε έδρα του Πανεπιστημίου του Παρισιού (Université de Paris). Η ονομασία προέρχεται από το Κολέγιο της Σορβόννης (Collège de Sorbonne) που ιδρύθηκε το 1257 από τον Ρομπέρ ντε Σορμπόν, ως μια από τις πρώτες σημαντικές σχολές του μεσαιωνικού Πανεπιστημίου του Παρισιού.

Το όνομα *Σορβόννη* συνήθως αναφέρεται στο ιστορικό Πανεπιστήμιο του Παρισιού ή σ' ένα απ' τα εκπαιδευτικά ιδρύματα που το διαδέχτηκαν μετά την μεταρρύθμιση του 1970. Το ιστορικό Πανεπιστήμιο του Παρισιού καταμερίστηκε σε 13 ανεξάρτητα πανεπιστήμια. Τα κτίρια στεγάζουν σήμερα τα Πανεπιστήμια της Σορβόννης και βρίσκονται στο 5o δημοτικό διαμέρισμα.

## Εικόνες

 Collegesorbonne1550-1850.jpg|Το κολέγιο της Σορβόννης εν έτει 1550
 La place et la chapelle de la Sorbonne, par Victor Jean Nicolle (1754-1826).jpeg|Το πανεπιστήμιο του Παρισιού περί τον 19ο αιώνα


## Παραπομπές


## Εξωτερικοί σύνδεσμοι
* Επίσημη ιστοσελίδα της Καγκελαρίας των Πανεπιστημίων του Παρισίου 
* Επίσημη ιστοσελίδα της Cours de Civilisation Française de la Sorbonne

Κατηγορία:Εκπαιδευτικά ιδρύματα στο Παρίσι